[image: image1.jpg]®
NNY{7n 73





עיריית נתניה , עמותת היכל התרבות העירוני – מציגים 

פסטיבל נתניה הבינלאומי ה-3 לליצנות בישראל
פסטיבל נתניה הבינלאומי ה-3 לליצנות בישראל חוזר לכיכר העיר 

יותר גדול. יותר מקורי. יותר בינלאומי. יותר ליצנים.

לראשונה יכלול הפסטיבל שלושה אומנים מובילים שמגיעים אלינו מספרד וקנדה, הצגות בכורה בהפקות מקור מיוחדות ומופעים והצגות ליצנות בחוצות הפסטיבל בכניסה חופשית.

פרויקט מיוחד לפסטיבל: תזמורת נתניה הקאמרית הקיבוצית בשיתוף האומן אופיר נהרי.

16-18/8/2016
19:30-22:30, בכיכר העצמאות החדשה בנתניה – הכניסה חופשית
10:30 , 12:30, ו- 22:00 – הצגות בהיכל התרבות נתניה – כרטיסים במחיר 20 ₪ בלבד.

פסטיבל נתניה הבינלאומי לליצנות בישראל יתקיים זו השנה השלישית ברחבי העיר.

כיכר העצמאות החדשה בעיר נתניה תארח את אירועי החוצות המרהיבים לקהל הרחב, והיכל התרבות נתניה יארח את הצגות המקור ברכישת כרטיסים.  
בין עשרות מופעי הליצנות המרהיבים לכל המשפחה, יכלול הפסטיבל, שלוש הצגות בכורה בהפקות מקור מיוחדות עבור הפסטיבל – באולם היכל התרבות נתניה. ולצדן, מופעים ייחודיים שיעלו במסגרת מופעי חוצות בכיכר העצמאות בעיר שיהיו פתוחים לקהל הרחב ויעניקו חוויה תיאטרלית וססגונית של ליצנות מודרנית במיטבה. 

הצגות הפסטיבל יתקיימו בהיכל התרבות בשעות 10:30 , 12:30 בבוקר וגם ב- 22:00 בערב – בכל יום מימי הפסטיבל. 
ומופעי החוצות יתקיימו בכל ערב בין השעות 19:30-22:30 ויהיו פתוחות לקהל הרחב ללא תשלום. המופעים יכללו חגיגה ליצנית, עשרות מופעים של דמויות וליצנים מז'אנרים שונים של עולם הליצנות הקלאסית והמודרנית, ברוח חווייתית, אקסטרימית ומהנה.  
לראשונה השנה מארח הפסטיבל שלושה אמנים מובילים מחו"ל, בסבב של מספר פעמים בכל יום:
1 THE GREEN MAN -  ובשמו הפרטי אדריאן שוורצשטיין, שחקן במאי ואיש דגול של פסטיבלים באירופה אלינו מספרד 
2. מר בננה שיגיע מקנדה


3. LA BELLA TOUR   - שיגיעו מספרד
בנוסף, במיוחד עבור הפסטיבל נרקם שיתוף פעולה ראשון מסוגו בין תזמורת נתניה הקאמרית הקיבוצית שתארח את הליצן אופיר נהרי, איש תאטרון, ליצן וכוריאוגרף מהמיוחדים הפועלים היום בישראל. נהרי  ישלב קטעים מהיצירות ומהמופעים שלו לרקע נגינת  התזמורת.  המופע יעלה פעמיים בערב האחרון של הפסטיבל – בחוצות וללא תשלום. 

ראש העיר נתניה, מרים פיירברג-איכר: "אנו גאים לקיים את פסטיבל נתניה הבינלאומי לליצנות בעיר זו הפעם השלישית, חגיגה צבעונית ותוססת של מופעי ליצנות וקרקס לכל המשפחה בחוצות העיר ובהיכל התרבות עם מיטב אומני הליצנות מישראל ומחו"ל. אני מזמינה את תושבי נתניה ואורחיה ליהנות מחוויה ייחודית צבעונית ומרגשת שהפכה כבר למסורת בעירנו". 
מנכ"ל עמותת היכל התרבות העירוני ומנהל הפסטיבל, בני אפרים: "אני מזמין את כל תושבי נתניה בכל הגילאים לבוא וליהנות מהקסם של פסטיבל הליצנים, המתארח אלינו זו השנה השלישית ומביא עימו הנאה, הומור, צחוק ושעשוע במשך שלושה ימים".

ג'קי בכר, המפיק האמנותי של הפסטיבל מציין כי "זוהי שנתו השלישית של הפסטיבל המצחיק והמיוחד הזה. הליצנים הישראלים מחכים לפסטיבל ולמפגש הבלתי אמצעי עם הקהל בנתניה. ואנחנו מחכים לייצר חוויה חדשה, גדולה ומצחיקה במיוחד לטובת הקיץ הישראלי בעיר הנפלאה הזו - נתניה".
גבי כהן המנהל האומנותי אומר " הליצן כאומן הכל יכול. השנה בפסטיבל נתניה לליצנות ה-3 יצרנו לכם הופעות מרגשות ומצחיקות כאחד. תוכלו לראות את הליצן כחלק מקרקס, הליצן המוסיקלי וליד הצגות תיאטרון מעולות לכל המשפחה. מקטנים עד גדולים. אני שמח לראות יותר ויותר התעניינות של אומנים וליצנים מכל קשת התרבות לוקחים חלק בפסטיבל. וכל זה בשבילכם קהל נהדר, נתראה באולמות ובחוצות. "

מופעים בבכורה מקורית בפסטיבל: 
עלות כרטיס: 20 ₪ 
10:30- אריה + שועל = משל – בכורה מקורית בפסטיבל
12:30- BELLBOY BABA  - בכורה מקורית בפסטיבל
22:00- שני ילדים בתנור (גילאי 16 ומעלה) – בכורה מקורית בפסטיבל

לפרטים נוספים: נועה מרכוספלד – 050-2391355

תכנית אומנותית- 

פסטיבל נתניה הבינלאומי לליצנות בישראל 2016
3 מופעים סגורים במכירת כרטיסים: 
BELLBOY-BABA - בכורה מקורית בפסטיבל 
באבא קאן הוא נער המזוודות במלון הפאר "טורק-הוטל" באיסטנבול. לתוך שגרת יומו המנומנמת מגיע יום אחד אורח בעל מזוודות מסתוריות . הצצה לתוכנן של המזוודות, מטלטלת את עולמו של באבא קאן שנשאב לתוך הרפתקאות בעולמות חדשים ולא מוכרים ואף זוכה להיפגש עם דמותו הנערצת של אטא טורק אבי האומה התורכית. 

קומדיה ליצנית עם שפם!

קהל יעד: לכל המשפחה                                                                                                                         משך הצגה: כ- 45 דקות 
שני ילדים בתנור - בכורה מקורית בפסטיבל 
לילה, יער חשוך, בקתה מעלת עשן. עמי ותמי פוסעים לבדם ביער ופוגשים בכדורגלן ספסל מיוקנעם,                מתנסים בפטריות הזיה ומתקוטטים עם תחת שהפך לציפור.                                                                           שלושה שחקנים ובימאית הלכו לאיבוד בהשראת האגדה של האחים גרים.                                                     מופע נונסנס פיזי על הורים ילדים הייקו וריטלין. 

קהל יעד: מגיל 16 ומעלה                                                                                                                                  משך הצגה: כ- 60 דקות  

אריה + שועל = משל  - בכורה מקורית בפסטיבל 
ביער צבעוני וקסום נפגשים אריה ועכבר, תרנגולת ושועל ובעזרתו של מר צרצר שמנגן, מספר ושר לוקחים את הקהל לשתי הרפתקאות מלאות חן, הומור וחכמת חיים ביער המשלים.                                                     
האם יצליח העכבר הקטנטן לעזור לאריה הגדול מלך היער?  ואיך תינצל התרנגולת החכמה מהשועל הערמומי שמתכנן לטרוף אותה? את זאת ועוד תוכלו לראות ולהתגלגל מצחוק בהצגה ליצנית ועליזה.                             עיבוד לבמה של שניים מהמשלים המפורסמים והאהובים - מאת אייזופוס                                               
משך הצגה: כ- 60 דקות  
אירועי חוצות פתוחים לקהל הרחב בכניסה חופשית:
מופעים מחו"ל :
האיש הירוק- THE GREENMAN / ספרד 
מה קורה כשאדם ירוק מצויד באביזרים ירוקים וקורקינט ירוק נוחת ברחובות נתניה?                                               האיש הירוק באינטראקציה עם האנשים ברחוב, מצחיק, ומלא בהפתעות, משתמש במוח המשוגע שלו והדמיון החי.  יוצר ומבצע: אדריאן שוורצשטיין 

מר בננה - MR BANANA /קנדה
מר בננה משתמש במימיקה ובקומדיה הפיזית בערבוב עם טכניקות ליצניות קרקסיות שיצור קשת צבעונית ליכולות הבימתיות שלו. המופע נוגע בנושאים כמו גיבורי על והקשר בינם לבין בני האדם.                                                      הוא מצחיק ופרובוקטיבי מי יציל את הקהל ממנו? יוצר ומבצע: Pierrick St-Pierre 
LA BELLA TOUR / ספרד 
La Bella Tour הוא פרודיה על ליצנים המנסים לשרוד בעולם המודרני.                                                                  סיפורם של שני חברים שלפעמים נותנים לחיים הפרטיים שלהם להפריע במופע ושוכחים שהקהל עד לכל רגע בחייהם. מבצעים: Roi Borrallas, Guillermo Aranzana- La Bella Tour                                                                           
מופעים ישראליים:

האהבה הגדולה ביותר והטרגדיה הנוראה ביותר של רומיאו ויוליה - בכורה מקורית בפסטיבל

 חבורת ליצנים מתכוננת לקראת העלאת במחזה "רומיאו ויוליה" של שייקספיר בעיבוד חדשני. הם מוצאים מקום מושלם לחזרה שלהם - באמצע הרחוב. הם חייבים להכין את ההצגה שלהם ברצינות גמורה - כמו שיציגו אותה על הבמה. תרגום - דורי פרנס

אופרת לילה – הפקה מיוחדת עבור הערב האחרון של הפסטיבל – 18.8.16  
הפסטיבל מארח את שחקן, במאי וליצן אופיר נהרי במופע משותף עם תזמורת נתניה – הקאמרית הקיבוצית. המופע שיהיה בנוי מיצירות קלאסיות שנכתבו באווירה ליצנית ישלב גם קטע מיוחד לפסטיבל. התזמורת תנגן את האופרה הליצנית "הליצן הלבן והעורב" שנכתבה ותתבצע ע"י אופיר.  היצירה היא סיפור אהבה בין אמאסן - הליצן הלבן לבין פרח השושנה -מתוך המופע "אפאחדבשומקום". מאת: אופיר נהרי ותזמורת נתניה-הקאמרית הקיבוצית.
דיינר בלוז - בכורה מקורית בפסטיבל
זהו סיפור קטן על חלום גדול ואמונה עצמית. הצגה פיוטית, קומית ומוזיקלית לכל המשפחה, החוזרת בזמן לשנות ה50 העליזות בארה"ב, אל תוך דיינר אמריקאי טיפוסי, וממשיכה לטייל לאורך העשורים דרך השירים האהובים. ההצגה משלבת תאטרון, ליצנות, קרקס, מוזיקה ומחול אקרובטי.

יוצרים ומבצעים: ענבל קדרון, יעל חלפון ואורטל צבר
על הקצה  - בכורה מקורית בפסטיבל
פארודיה ליצנית ללא מילים ושטופת מוזיקה, על אהבה הורות וקריירה כאמני קרקס. הצצה אל תמונות בתוך שגרת חייהם, יוצאת הדופן, של זוג הורים, אמני קרקס ואקרובטים, בניסיונותיהם האינסופיים ללהטט בין המחויבות ההורית לבין הצורך לפרנס, להופיע וליצור. כך נוצרת סדרת תמונות אבסורדיות ומצחיקות הטובלות בסכנה אמיתית בחיים "על הקצה", המופע מציג קשיים ומאבקים בחייו של כל הורה (ליצן), אך הפעם מזווית משעשעת מוקצנת והומוריסטית. 

יוצרים ומבצעים -עדי קסל-טפר ויניב טפר
סעודת התרנגולת - בכורה מקורית בפסטיבל
ערב במסעדה. המלצרים ממתינים ואף סועד לא מגיע, לפתע אישה מסתורית נכנסת ומתיישבת לבד בשולחן, המלצרים והשף מיד משרתים אותה אך שום דבר מהתפריט אינו מוצא חן בעיניה, היא מעוניינת רק במאכל אחד- " בוקו" –תרנגולת. כשהיא מבינה שיש סיכוי חלילה שהלילה היא תישן רעבה היא מתעצבנת ומשם הכל מסתבך.

"סעודת התרנגולת" זהו מופע מלא הומור לכל המשפחה, מופע המשלב ליצנות ואקרובטיקה, תיאטרון פיזי וקרקס ומחול אווירי. מאת ובבימוי: אופיר נהרי
המופע של יול
יול הוא ליצן וירטוראוז ושלומיאל, מומחה לאומנויות רבות, אשר ברגעי כישלונותיו במופע נעזר בצופים ויחדיו הם הופכים את האסונות למופע להטוטים מטורף ומגוחך. יוצר ומבצע:  שרון יוהל
The ShAkALakA show 
היכונו לצחוק ולצחוק! אש,​ ​חד-אופן ענק,​חרבות מתעופפות באוויר בחיוך,​ הצלפות בשוטים וליצנות אינטראקטיבית. והפינאלה!!! ג'אגלינג בחרבות בעיניים מכוסות על חד אופן​ בגובה 3 מטרים. תיאטרון רחוב ליצני קלאסי בטוויסט מודרני. יוצר ומבצע: שחר אבנרי 
מר j מציג מסביב לעולם 

מר j נוסע בתלת אופן שלו ומגיע לרחובות נתניה להגשים רגעים קסומים לקהל הסובב אותו, אין סיפור ואין מעשיה יש ליצן שחיי את הרגע ואת הזמן, יוצר סביבו עולם דמיוני בשילוב אינטראקציה קומית עם הקהל. מופע ליצנות רחוב ללא מילים. יוצר ומבצע: ג'רום ארוש 

לוס סטופידוס
לוס סדופידוס הם קבוצת מקסיקנים שהגיעו לארץ ישראל מאי שם, הרחק ממעמקי מקסיקו.                             בשאיפתם להנחיל מעט מן התרבות ה"לוֹסְטוּפִידִית" בקרב עם ישראל במופע הומוריסטי ובלתי צפוי. גם הלוס סדופידוס עצמם אינם יודעים מה הולך להתבצע בכל רגע נתון, אך כשהם מתחילים, לא נראה כי אפשר להפסיקם. אז מה הם בעצם הולכים לעשות? אין לדעת.

יוצר וכוריאוגרף - ערן שמשי                                                                                                                                        

ליצני הבמה –שם למופע 
קבוצת ליצני הבמה הוקמה כקבוצת תאטרון לנוער במסגרת המעורבות החברתית, דרך המחלקה לחברה ונוער בעיר ובחסות היכל התרבות. לאורך השנה, עובדים בני הנוער על מופע תאטרון אשר בסופו מופיעים בפסטיבל הליצנות הבינלאומי הנערך מדי שנה בעיר נתניה. והשנה בני הנוער ישחזרו את תקופת הזוהר של להקות ידועות באופן ליצני ומיוחד. בואו לראות את להקת החיפושיות מתערבבת עם להקת אבבא ועוד להקות. בימוי: גבי כהן גרונדלנד

